পুলিশের মিরপুর বিভাগের উপকমিশনার মাসুদ আহাম্মদ বলেন, গতকাল সোমবার রাতে সাহ্‌রির পরে এই ‘গোল্ড বাবু’ ও তাঁর সাঙ্গোপাঙ্গরা উত্তর কাফরুলের উত্তরণ স্কুলসংলগ্ন একটি ঘরে বসে আড্ডা দিচ্ছিলেন। আড্ডার মধ্যে হঠাৎ তাঁদের কথা-কাটাকাটি শুরু হয়। একপর্যায়ে তাঁকে পিটিয়ে হত্যা করে তাঁর সাঙ্গোপাঙ্গরা। আজ সকালে ওই ঘর থেকে গোল্ড বাবুর লাশ উদ্ধার করে ময়নাতদন্তের জন্য সোহরাওয়ার্দী মেডিকেল কলেজ হাসপাতালে পাঠিয়েছে পুলিশ। ঘটনাস্থল থেকে ১০টি লাঠি উদ্ধার করেছে।